Source: https://www.mojadm.sk/ochrana-osobnych-udajov-c1188310.html
Timestamp: 2019-06-26 22:23:52+00:00
Document Index: 9268842

Matched Legal Cases: ['čl. 6', 'čl. 13', 'čl. 6', 'čl. 6', 'čl. 6', 'čl. 6', 'čl. 6', 'čl. 6', 'čl. 6', 'čl. 6', 'čl. 6', 'čl. 6', 'čl. 6', 'čl. 13', 'čl. 6', 'čl. 6', 'čl. 13', 'čl. 6', 'čl. 6', 'čl. 6', 'čl. 6', 'čl. 22']

Prevádzkovateľom, ktorý spracúva osobné údaje, je spoločnosť dm drogerie markt, s.r.o., so sídlom Na pántoch 18, 831 06 Bratislava, IČO: 31 393 781, zapísaná v Obchodnom registri Okresného súdu Bratislava I, odd.: Sro, vložka č.: 8828/B (ďalej aj „dm“ alebo „prevádzkovateľ“).
Zodpovednú osobu prevádzkovateľa možno kontaktovať na adrese ochranaudajov@mojadm.sk.
Právo na vymazanie (právo „na zabudnutie“) podľa článku 17 Nariadenia:
Dotknutá osoba má právo kedykoľvek namietať z dôvodov týkajúcich sa jej konkrétnej situácie proti spracúvaniu osobných údajov, ktoré sa jej týka, ktoré je vykonávané na základe článku 6 ods. 1 písm. e) (spracúvanie nevyhnutné na splnenie úlohy realizovanej vo verejnom záujme alebo pri výkone verejnej moci zverenej prevádzkovateľovi) alebo f) (spracúvanie nevyhnutné na účely oprávnených záujmov, ktoré sleduje prevádzkovateľ alebo tretia strana) nariadenia vrátane namietania proti profilovaniu založenému na uvedených ustanoveniach. Prevádzkovateľ nesmie ďalej spracúvať osobné údaje, pokiaľ nepreukáže nevyhnutné oprávnené dôvody na spracúvanie, ktoré prevažujú nad záujmami, právami a slobodami dotknutej osoby, alebo dôvody na preukazovanie, uplatňovanie alebo obhajovanie právnych nárokov.
Dotknutá Osoba má právo podať sťažnosť na Úrad na ochranu osobných údajov Slovenskej republiky, so sídlom Hraničná 12, 820 07 Bratislava, najmä ak sa domnieva, že je dotknutá na svojich právach ustanovených Nariadením.
4.Forma uplatnenia práv dotknutej osoby
Dotknutá osoba môže uplatniť svoje práva písomne u prevádzkovateľa (vrátane správy zaslanej prostredníctvom elektronickej pošty), pričom z obsahu jej žiadosti musí vyplývať, že uplatňuje niektoré zo svojich vyššie uvedených práv; v takom prípade sa žiadosť považuje za podanú podľa Nariadenia.
V prípade, že si dotknutá osoba uplatňuje niektoré z vyššie uvedených práv dotknutej osoby podľa Nariadenia a z podanej žiadosti nie je možné overiť totožnosť žiadateľa alebo v prípade, že prevádzkovateľ má oprávnené pochybnosti v súvislosti s totožnosťou osoby, ktorá podáva žiadosť, prevádzkovateľ si vyhradzuje právo túto osobu požiadať o poskytnutie dodatočných informácií potrebných na potvrdenie totožnosti osoby uplatňujúcej danú žiadosť.
Kontaktné údaje prevádzkovateľa, na ktorých možno uplatniť právo dotknutej osoby sú nasledovné:
e-mail: ochranaudajov@mojadm.sk alebo
poštová adresa sídla prevádzkovateľa: dm drogerie markt, s.r.o., Na pántoch 18, 831 06 Bratislava alebo
telefónne číslo: 0800 111 881.
Prevádzkovateľ spracúva Vaše osobné údaje na nasledujúce účely1:
a) Účelom monitorovania priestorov prevádzkovateľa kamerovým systémom je ochrana majetku v monitorovanom priestore a ochrana zdravia fyzických osôb nachádzajúcich sa v tomto priestore, ako aj priebežné získavanie dôkazov o príčinách vzniku, priebehu a následkoch súvisiacich bezpečnostných incidentov. Právnym základom spracúvania osobných údajov je oprávnený záujem sledovaný prevádzkovateľom v zmysle čl. 6 ods. 1 písm. f) Nariadenia.
Oprávneným záujmom prevádzkovateľa je zabezpečenie práva na ochranu jeho majetku, práva na ochranu zdravia fyzických osôb nachádzajúcich sa v priestoroch prevádzkovateľa a práva vyžadovať dodržiavanie verejného poriadku.
Lehota uchovávania osobných údajov v podobe videozáznamov je 15 dní odo dňa nasledujúceho po dni, v ktorom bol záznam z kamerového systému vytvorený. Po uplynutí tejto lehoty budú videozáznamy vymazané s výnimkou prípadov, že na ich spracúvanie bude ďalej nevyhnutné na dosiahnutie stanoveného účelu (napr. v prípade, ak bude kamerový záznam potrebný v rámci priestupkového alebo trestného konania). V odôvodnených prípadoch môžu byť príjemcami osobných údajov súdy, orgány činné v trestnom konaní alebo prevádzkovateľom kontrahovaná súkromná bezpečnostná služba.
1 Ak prevádzkovateľ v konkrétnom prípade spracúva osobné údaje dotknutej osoby na iné účely (napríklad interné účely spracúvania v rámci pracovného pomeru uzatvoreného medzi prevádzkovateľom a dotknutou osobou), prevádzkovateľ zabezpečí, aby dotknutá osoba bola informovaná o takom spracúvaní v rozsahu čl. 13 Nariadenia (najmä o účele a právnom základe spracúvania), a to vždy pred začatím vykonávania konkrétneho spracúvania osobných údajov.
b) Účelom spracúvania osobných údajov v oblasti účtovníctva a obchodnej agendy prevádzkovateľa je plnenie zákonných povinností prevádzkovateľa vyplývajúcich z osobitných predpisov (zákon o účtovníctve, zákon o dani z pridanej hodnoty, zákon o dani z príjmov, Obchodný zákonník, a podobne). Právnym základom spracúvania osobných údajov (vrátane ich poskytovania tretím stranám) je plnenie zákonnej povinnosti v zmysle čl. 6 ods. 1 písm. c) Nariadenia.
Lehota uchovávania osobných údajov je 10 rokov, ak nie je v osobitných predpisoch stanovené inak. Príjemcami osobných údajov môžu byť v nevyhnutnom rozsahu: externý účtovník, orgány verejnej moci, materská spoločnosť prevádzkovateľa, audítor a advokát.
c) Účelom spracúvania osobných údajov v oblasti obchodnej komunikácie a obchodnej činnosti prevádzkovateľa je príprava a realizácia podnikateľských aktivít prevádzkovateľa, v rámci ktorej dochádza k spracúvaniu identifikačných údajov obchodných partnerov, dodávateľov a odberateľov prevádzkovateľa, vrátane kontaktných údajov ich štatutárnych orgánov, zamestnancov a iných fyzických osôb, pokiaľ je spracúvanie ich osobných údajov nevyhnutné na dosiahnutie stanoveného účelu prevádzkovateľa, a ďalších informácií o obchodných partneroch prevádzkovateľa, údajov týkajúcich sa zmluvných vzťahov s obchodnými partnermi a údajov obsiahnutých v komunikácii medzi prevádzkovateľom a jeho obchodnými partnermi. Právnym základom spracúvania osobných údajov je oprávnený záujem sledovaný prevádzkovateľom v zmysle čl. 6 ods. 1 písm. f) Nariadenia a v prípade, ak je obchodný partner fyzickou osobou, tak je právnym základom plnenie zmluvy a vykonávaní opatrení pred uzatvorením zmluvy v rámci obchodnej činnosti prevádzkovateľa v zmysle čl. 6 ods. 1 písm. b) Nariadenia.
Oprávneným záujmom prevádzkovateľa je právo podnikať v rozsahu predmetu jeho činnosti a zabezpečiť v rámci výkonu svojej obchodnej činnosti efektívnu komunikáciu so svojimi obchodnými partnermi, najmä v rámci dodávateľsko-odberateľských vzťahov. Lehota uchovávania osobných údajov je determinovaná prípravou a trvaním obchodnoprávneho vzťahu, a obdobím 4 rokov od ukončenia tohto obchodnoprávneho vzťahu alebo ak nedošlo k uzatvoreniu zmluvného vzťahu, od poslednej komunikácie s obchodným partnerom, ak nie je v osobitných predpisoch stanovená dlhšia zákonná lehota. Príjemcami osobných údajov môžu byť spoločnosti vykonávajúce správu a podporu informačných technológií, subjekty zabezpečujúce výkon externého auditu, advokátska kancelária, poskytovatelia telekomunikačných služieb, poskytovatelia dátových úložísk a v odôvodnených prípadoch aj súdy a orgány činné v trestnom konaní.
d) Účelom spracúvania osobných údajov v oblasti personálnej a mzdovej agendy je príprava a uzatvorenie pracovnej zmluvy alebo dohody o prácach mimo pracovného pomeru, evidencia podkladov o pracovnej spôsobilosti, výplata mzdy, odvody, plnenie povinností voči orgánom štátnej správy, evidencia dochádzky, evidencia vzdelávania, evidencia vydaných poverení a splnomocnení, evidencia poskytnutých ochranných pracovných pomôcok, majetku alebo zariadenia, uzatváranie dohôd o hmotnej zodpovednosti, evidencia vydávania peňažných prostriedkov v hotovosti, poskytovanie zamestnaneckých benefitov, evidencia škôd spôsobených zamestnancami na majetku zamestnávateľa, zabezpečenie stravovania, kopírovanie dokladov nevyhnutných na účely pracovnoprávneho alebo obdobného vzťahu, ako aj plnenie ďalších zákonných a zmluvných povinností. Právnym základom spracúvania je plnenie zákonnej povinnosti v zmysle čl. 6 ods. 1 písm. c) Nariadenia a pracovná zmluva alebo dohoda, uzatvorené s dotknutou osobou podľa Zákonníka práce, alebo vykonanie nevyhnutných opatrení pred uzatvorením pracovnej zmluvy alebo dohody v zmysle čl. 6 ods. 1 písm. b) Nariadenia.
Dotknutá osoba je povinná poskytnúť osobné údaje v potrebnom rozsahu; v prípade neposkytnutia osobných údajov nie je možné uzatvoriť pracovnú zmluvu alebo dohodu s dotknutou osobou.
Osobné údaje zamestnanca budú poskytované týmto príjemcom: zdravotné poisťovne, doplnkové dôchodkové sporiteľne, dôchodkové správcovské spoločnosti, subjekt zabezpečujúci štatistiku, strážna služba, vzdelávacie agentúry a školitelia, subjekt zabezpečujúci pracovnú zdravotnú službu, pracovné zdravotné posudky a posudzovanie zdravotnej spôsobilosti, subjekty zabezpečujúce poštové služby, subjekty zabezpečujúce rozvoj, správu a podporu informačných technológií, subjekty zabezpečujúce výkon externého auditu, poskytovatelia telekomunikačných služieb, poskytovateľ stravovacích služieb, spoločnosť, na ktorej serveroch sú osobné údaje uložené, zákazníci zamestnávateľa, dodávatelia zamestnávateľa, orgány verejnej moci, advokáti a v odôvodnených prípadoch aj súdy, orgány činné v trestnom konaní a exekútori.
Lehota uchovávania osobných údajov v osobnom spise zamestnanca je stanovená v Registratúrnom pláne prevádzkovateľa, pričom osobné údaje zamestnanca sú spracúvané najmenej počas trvania pracovnoprávneho vzťahu s prevádzkovateľom. Osobné údaje zamestnanca sú v nevyhnutnom rozsahu uchovávané do doby dovŕšenia sedemdesiateho (70.) roku života zamestnanca (aj bývalého), a to z dôvodu zabezpečenia splnenia povinností zamestnávateľa a zamestnanca vyplývajúcich z právnych predpisov v oblasti sociálneho zabezpečenia.
e) Účelom spracúvania osobných údajov v oblasti BOZP je plnenie súvisiacich povinností zamestnávateľa, najmä, avšak nielen realizácia školení, evidencia pracovných úrazov a zabezpečovanie lekárskych prehliadok. Právnym základom spracúvania osobných údajov (vrátane ich poskytovania tretím stranám) je plnenie zákonných povinností prevádzkovateľa v zmysle čl. 6 ods. 1 písm. c) Nariadenia (najmä povinnosti vyplývajúce zo zákona bezpečnosti a ochrane zdravia pri práci, zákona o ochrane pred požiarmi, ako aj z vykonávacích predpisov k týmto zákonom).
Osobné údaje zamestnanca môžu byť poskytované týmto príjemcom: externá spoločnosť zabezpečujúca BOZP, Inšpektorát práce, a v odôvodnených prípadoch aj orgány činné v trestnom alebo priestupkovom konaní. Lehotou uchovávania osobných údajov je obdobie ohraničené trvaním pracovnoprávneho vzťahu a uplynutím 2 rokov od ukončenia tohto vzťahu, ak z osobitných právnych predpisov nevyplýva iná lehota. Poskytnutie osobných údajov je zákonnou povinnosťou dotknutej osoby
f) Osobné údaje na účel vytvárania databázy uchádzačov o zamestnanie, ktorí poskytli prevádzkovateľovi svoje životopisy, motivačné listy alebo iné dokumenty, pre prípady budúceho oslovenia v prípade otvorenia nových pracovných pozícii, sú spracúvané na základe poskytnutia ich dobrovoľného súhlasu v zmysle čl. 6 ods. 1 písm. a) Nariadenia.
Zaradenie uchádzača do databázy prevádzkovateľa je dobrovoľné a nie je podmienkou zaradenia uchádzača do konkrétneho výberového konania na pracovnú pozíciu, o ktorú sa uchádzač zaslaním svojho životopisu a ostatných dokumentov, uchádzal. Osobné údaje dotknutej osoby môžu byť poskytované nasledujúcim príjemcom: orgány verejnej moci, materská spoločnosť prevádzkovateľa, audítor a advokátska kancelária. Lehota uchovávania týchto údajov je 1 rok odo dňa posledného prihlásenia sa dotknutej osoby na pracovnú pozíciu uverejnenú Prevádzkovateľom.
g) Obsahom vnútorných administratívnych účelov spracúvania osobných údajov je prenos a využívanie osobných údajov v rámci skupiny podnikov dm. Právnym základom spracúvania osobných údajov je oprávnený záujem sledovaný prevádzkovateľom alebo treťou osobou (napríklad materskou spoločnosťou v rámci skupiny podnikov dm) v zmysle čl. 6 ods. 1 písm. f) Nariadenia, ktorý je založený na skutočnosti, že prevádzkovateľ je súčasťou skupiny podnikov prepojených s riadiacim podnikom.
Osobné údaje zamestnanca môžu byť v nevyhnutných prípadoch poskytované nasledujúcim príjemcom: spoločnosti tvoriace skupinu podnikov dm.
Lehota uchovávania osobných údajov je determinovaná nevyhnutnosťou spracúvania osobných údajov zamestnanca v rámci skupiny dm.
h) Osobné údaje na účel správy registratúry sú spracúvané v rámci plnenia zákonných povinností prevádzkovateľa v zmysle čl. 6 ods. 1 písm. c) Nariadenia (najmä povinnosti vyplývajúce zo zákona č. 395/2002 Z. z. o archívoch a registratúrach a o doplnení niektorých zákonov v znení neskorších predpisov a povinnosti vyplývajúce zo zákona č. 305/2013 Z. z o elektronickej podobe výkonu pôsobnosti orgánov verejnej moci a o zmene a doplnení niektorých zákonov - zákon o e-Governmente) súvisiacej s riadením a správou registratúrnych záznamov.
Spracúvanie osobných údajov na tento účel je zákonnou povinnosťou prevádzkovateľa. Osobné údaje dotknutej osoby môžu byť poskytované nasledujúcim príjemcom: subjekty zabezpečujúce rozvoj, správu a podporu informačných technológií, subjekty zabezpečujúce výkon externého auditu, poskytovatelia telekomunikačných služieb, spoločnosť, na ktorej serveroch sú osobné údaje uložené, advokátska kancelária. Lehoty uchovávania sú ustanovené osobitnými predpismi a Registratúrnym plánom prevádzkovateľa.
i) Osobné údaje na účel prešetrenia a evidencie podnetov podľa zákona č. 307/2014 Z. z. o niektorých opatreniach súvisiacich s oznamovaním protispoločenskej činnosti v znení neskorších predpisov sú spracúvané v rámci plnenia zákonných povinností prevádzkovateľa v zmysle čl. 6 ods. 1 písm. c) Nariadenia (najmä povinnosti vyplývajúce zo zákona č. 307/2014 Z. z. o niektorých opatreniach súvisiacich s oznamovaním protispoločenskej činnosti v znení neskorších predpisov).
Spracúvanie osobných údajov na tento účel je zákonnou povinnosťou prevádzkovateľa. Osobné údaje dotknutej osoby môžu byť poskytované nasledujúcim príjemcom: orgány verejnej moci, materská spoločnosť prevádzkovateľa, audítor a advokátska kancelária. Lehota uchovávania týchto údajov sú 3 roky odo dňa obdŕžania podnetu.
j) Osobné údaje na účel vedenia evidencie zákazníkov, ktorí si zakúpili tovar od prevádzkovateľa prostredníctvom online obchodu prevádzkovateľa na www.mojadm.sk, sú spracúvané na základe uplatňovania práv a plnenia povinností prevádzkovateľa a zákazníka vyplývajúcich z kúpnej zmluvy, a to v súlade s čl. 6 ods. 1 písm. b) Nariadenia.
Ďalšie informácie o spracúvaní osobných údajov zákazníkov sú uvedené v čl. 13 Všeobecných obchodných podmienok sprístupnených na www.mojadm.sk/vop-c1015776.html.
k) Osobné údaje na účel vedenia vernostného programu active beauty a zabezpečenia registrácie a účasti vo vernostnom programe sú spracúvané na základe plnenia zmluvy v súlade s čl. 6 ods. 1 písm. b) Nariadenia.
Ďalšie informácie o spracúvaní osobných údajov účastníkov vernostného programu active beauty sú uvedené v Informáciách o ochrane osobných údajov sprístupnených na www.mojadm.sk/activebeauty/novy-program-active-beauty/ochrana-osobnych-dajov-ab-c1176270.html.
l) Osobné údaje členov vernostného programu active beauty a zákazníkov dm online obchodu na mojadm.sk na účel organizovania marketingových aktivít prevádzkovateľa sú spracúvané na základe dobrovoľného súhlasu dotknutej osoby v súlade s čl. 6 ods. 1 písm. a) Nariadenia.
Ďalšie informácie o spracúvaní osobných údajov zákazníkov dm online obchodu na www.mojadm.sk na účely marketingu sú uvedené v čl. 13 Všeobecných obchodných podmienok sprístupnených na www.mojadm.sk/vop-c1015776.html.
Ďalšie informácie o spracúvaní osobných údajov účastníkov vernostného programu active beauty na marketingové účely sú uvedené v Informáciách o ochrane osobných údajov sprístupnených na www.mojadm.sk/activebeauty/novy-program-active-beauty/ochrana-osobnych-dajov-ab-c1176270.html.
m) Účelom spracúvania osobných údajov v oblasti spotrebiteľských súťaží prevádzkovateľa je príprava, organizácia a realizácia spotrebiteľskej súťaže a spracovanie súvisiacej agendy. Právnym základom spracúvania osobných údajov je dobrovoľný súhlas dotknutej osoby v súlade s čl. 6 ods. 1 písm. a) Nariadenia.
Lehota uchovávania osobných údajov je determinovaná štatútom spotrebiteľskej súťaže. Príjemcami osobných údajov môžu byť spoločnosti vykonávajúce správu a podporu informačných technológií, advokátska kancelária, poskytovatelia telekomunikačných služieb, poskytovatelia dátových úložísk a poskytovatelia výhier do jednotlivých súťaží.
n) Osobné údaje na účel vydávania firemného časopisu prevádzkovateľa v tlačenej a elektronickej podobe sú spracúvané na základe oprávneného záujmu prevádzkovateľa podľa čl. 6 ods. 1 písm. f) Nariadenia. Oprávnený záujem prevádzkovateľa spočíva v zabezpečení informovania zamestnancov o významných udalostiach, novinkách alebo iných zaujímavostiach týkajúcich sa prevádzkovateľa, zamestnancov a skupiny dm drogerie markt, prostredníctvom interného časopisu vydávaného prevádzkovateľom.
Lehota uchovávania osobných údajov je determinovaná trvaním existencie právneho základu. Príjemcami osobných údajov môžu byť spoločnosti vykonávajúce správu a podporu informačných technológií, poskytovatelia telekomunikačných služieb, poskytovatelia dátových úložísk a poskytovatelia vydavateľských a súvisiacich služieb.
o) Účelom spracúvania osobných údajov v oblasti poskytovania služieb zákazníckeho servisu prevádzkovateľa je spracovanie a vybavovanie požiadaviek, podnetov, otázok alebo reklamácií zákazníkov. Právnym základom spracúvania osobných údajov je dobrovoľný súhlas dotknutej osoby v súlade s čl. 6 ods. 1 písm. a) Nariadenia, s výnimkou prípadu, ak sa otázka zákazníka týka existujúceho zmluvného vzťahu s prevádzkovateľom, kedy je právnym základom plnenie zmluvy podľa čl. 6 ods. 1 písm. b) Nariadenia.
Lehota uchovávania osobných údajov je vymedzená Registratúrnym plánom prevádzkovateľa. Príjemcami osobných údajov môžu byť spoločnosti vykonávajúce správu a podporu informačných technológií, poskytovatelia telekomunikačných služieb, poskytovatelia dátových úložísk a materská spoločnosť prevádzkovateľa.
p) Účelom spracúvania osobných údajov v oblasti agendy CSR kampaní prevádzkovateľa je organizovanie sociálnych kampaní zameraných na pomoc ľuďom v materiálnej núdzi, pomoc tretiemu sektoru formou poskytnutia dobrovoľníkov, zabezpečovanie osvety v oblasti zdravia, a pod. Právny základ spracúvania osobných údajov, ako aj ďalšie informácie o spracúvaní sú špecifikované vždy v štatúte alebo v inej dokumentácii k CSR kampani, ktorá je poskytnutá dotknutej osobe pred spracúvaním jej údajov.
Osobné údaje nie sú poskytované prevádzkovateľom do tretích krajín (mimo územia EÚ/EHP). V prípade, ak by prevádzkovateľ osobné údaje poskytol svojim poskytovateľom služieb mimo Európskeho hospodárskeho priestoru (EHP), toto poskytnutie možno uskutočniť len na základe rozhodnutia Európskej komisie o primeranom stupni úrovne ochrany osobných údajov v tejto tretej krajine alebo na základe poskytnutia iných vhodných záruk v súlade s kapitolou V GDPR.
7. Rozhodovanie založené výlučne na automatizovanom spracúvaní údajov
Pri spracúvaní osobných údajov dotknutých osôb nedochádza k rozhodovaniu podľa čl. 22 GDPR, ktoré je založené výlučne na automatizovanom spracúvaní, ktoré má právne účinky, ktoré sa týkajú dotknutej osoby alebo ju podobne významne ovplyvňujú.
8. Právo namietať proti spracúvaniu osobných údajov
Dotknutá osoba má právo kedykoľvek odmietnuť spracúvanie svojich osobných údajov na účely priameho marketingu – v prípade, ak dotknutá osoba namieta spracúvanie jej údajov na tieto účely, jej osobné údaje sa už na tieto účely nesmú spracúvať.
Ak prevádzkovateľ spracúva osobné údaje dotknutej osoby na zabezpečenie oprávnených záujmov prevádzkovateľa alebo tretej osoby, dotknutá osoba môže kedykoľvek proti takému spracúvaniu namietať; v takom prípade prevádzkovateľ môže osobné údaje ďalej spracúvať len v prípade, ak preukáže existenciu nevyhnutných oprávnených dôvodov, ktoré prevažujú nad záujmami, právami a slobodami dotknutej osoby, alebo ak sú tieto údaje potrebné na preukazovanie, uplatňovanie alebo obhajovanie právnych nárokov.
Ak vás zaujímajú informácie k ochrane osobných údajov v zákazníckom programe active beauty, môžete si ich prečítať tu.
Ak vás zaujímajú informácie k ochrane osobných údajov v dm online shope, môžete si ich prečítať tu.